Opel Vectra

Opel Vectra je automobil strednej triedy, ktorý vyrábala nemecká automobilka Opel. V Spojenom Kráľovstve sa predáva variant s riadením na pravej strane pod značkou Vauxhall Vectra. V Austrálii a Ázii sa predáva pod značkou Holden a Latinskej Amerike ako Chevrolet, aj keď na týchto trhoch už bol nahradený.
Opel Vectra sa vyrába v hlavnom závode spoločnosti v nemeckom meste Rüsselsheim.
Vectra A / Cavalier (1988-1995).
Prvá generácia Vectry, známa ako Vectra A, bola predstavená v roku 1988 v modifikáciách sedan a hatchback, nahradzujúc tak model Opel Ascona. Kupé založené na Vectre bolo označené Calibra. Obidve autá navrhol vtedajší šéfnávrhár Opelu Wayne Cherry. Vauxhall, značka GM vo Veľkej Británii, spočiatku nepoužíval meno Vectra a model nazýval Cavalier až do roku 1995.
Motory sa dodávali od výkonu 55 kW (75 koní) s objemom 1,4 l do 96 kW (130 koní) s objemom 2 l (GM Family II).
Uvedením regulácie emisií Euro I bol základný model nahradený motorom o objeme 1,6 l s rovnakým výkonom a najvýkonnejší motor dostal variant so 16 ventilmi, ktorý poháňal verziu GT a mal výkon 110 kW (150 koní). Verzie s pohonom všetkých kolies pribudli v roku 1990 a v roku 1993 sa dostala do predaja limitovaná edícia s turbodúchadlom o výkone 150 kW (204 koní). Motor s objemom 1,4 l sa nepredával na všetkých trhoch a bol k dispozícii len v základnom prevedení (Base/L vo Veľkej Británii, LS/GL v kontinentálnej Európe).
Z naftových motorov boli na výber dva, jedným z nich bol Isuzu Circle L o objeme valcov 1,7 l vo verziách s turbodúchadlom i bez dosahujúcim výkon 60 kW (82 koní). Druhým bol slabší motor tiež o objeme 1,7 l (dokonca o 13 cc väčší) bez turbodúchadla, ale s výkonom iba 76 koní. Tieto motory sú známe svojou spoľahlivosťou a trvácnosťou, Isuzu motor bol považovaný za jeden z najlepších naftových motorov vtedajšej doby.
Na Novom Zélende bola najprv Vectra A ponúkaná na predaj pod značkou Opel, ale od roku 1994 nosila znak Holden. V Austrálii sa nepredávala, tam Holden namiesto nej ponúkal preznačenú Toyotu Camry nazvanú Holden Apollo až do roku 1997.
V Brazílii sa predávala Vectra A pod značkou Chevrolet, ale až od roku 1993, kedy nahradila model Chervolet Monza, mierne upravenú verziu poslednej Ascony.
Vectra B (1995-2002).
Druhý model, Vectra B, bol predstavený v roku 1995 a po prvýkrát modelový rad obsahovali aj kombi verziu. Tento model nahradil Vauxhall Cavalier vo Veľkej Británii a v Austrálii Holden Apollo. V roku 1998 začal Holden vyrábať Vectru na export do ostatných krajín s riadením na pravej strane v regióne, čo však bolo nepriaznivo ovplyvnené ekonomickou krízou v Ázii a produkcia bola ukončená v roku 2001.
Motory sa montovali od 75 koní (55 kW) o objeme 1,6 l (motory GM Family 1), ale neskôr boli všetky osemventilové verzie nahradené 16 ventilovými variantmi. Základom pre športové verzie bol motor o objeme 2,0 l (GM Family II) o výkone 136 koní (100 kW), verzia ECOTEC vybavená ventilom EGR pre opätovné spaľovanie výfukových plynov, ale najsilnejší motor druhej generácie Vectry bol 2,5 l s výkonom 170 koní (125 kW). Naftové motory pochádzali opäť od Isuzu, ale tentokrát už mali priame vstrekovanie a 16 ventilovú hlavu.
V roku 1999 bola Vectra upravená, mierne sa zmenila karoséria (dá sa rozpoznať podľa jednoslotových predných svetiel a nárazníkov vo farbe karosérie) spolu s vylepšenými charakteristikami riadenia a lepšou výbavou.
Podobný model predávaný v Spojených štátoch bol Saturn série L, predstavený v roku 2000, ale stiahnutý z predaja o päť rokov neskôr. Nahradený bol v roku 2007 modelom Saturn Aura, ktorá je založená na Vectre aktuálnej generácie (Vectra C).
Limitované verzie.
Vectra i500 - bola decente upravnená firmou Irmscher. Vyznačovala sa oplastovaním predného, zadného nárazníka a bočných prahov, podľa vzoru vtedajšej verzie Vectry B v majstrovstvách STW. Motorizácia tejto verzie spočívala v jedinej pohonnej jednotke, ktorou bol V6 motor 2.5 (X25XEI), ktorý disponoval výkonom 143kW/195PS. Podvozok bol znížený o 20 mm voči sériovému a kontakt s vozovkou zabezpečovali 17" kolesá z ľahkých zliatin od firmy BBS. Interiér sa vyznačoval takmer kompletnou výbavou a trojrammenným športovým volantom firmy Irmscher. 
Dodávaná bola verzia i500 ako limuzína a kombi. 
Vectra i30 - séria 30ks vyrábaná iba vo verzii kombi a s motorom V6 3.0 (X30XEI), s výkonom 162kW/220PS.
Naftové motory.
10/1995 - 08/1996
Vectra C (2002-2008).
V lete 2002 bola uvedený do predaja aktuálny model, Vectra C, ktorý sa okrem nemeckého závodu vyrába aj Belgicku a Spojenom kráľovstve. Vectra C je založená na platforme GM Epsilon a dodáva sa ako štvordverový sedan a pätdverový hatchback pod názvom Vectra GTS, ktorý má nadviazať na kultové modely od Opelu v minulosti, akými bol napríklad Opel Commodore GTE zo 70. rokov.
Motorový rad bol značne modifikovaný kvôli zvýšenej váhe tela. Základný model predstavuje benzínový motor typu GM Family 1o objeme 1,8 l s výkonom 90 kW (122 koní), ponúkané boli aj motory s objemom 2,0 l s turbodúchadlom typu Family II s maximálnym výkonom 129 kW (175 koní) a nový motor 2,2 l V6 s výkonom 155 kW (211 koní). Komerčný úspech v Európe dosahujú naftové motory, ktoré najskôr dodával Isuzu (ešte stále sa predáva 3,0 L V6), ale tieto boli v roku 2004 nahradené štvorvalcovými dielovými motormi Ecotec CDTI (založený na motore MultiJet od Fiatu) o objeme 1,9 l dosahujúcim 110 kW (150 koní).
Koncom roka 2005 Vectra dostala facelift a motor V6 nahradila jednotka 2,8 V6 Turbo, podobný ako používa aj Saab 9-3. Po prvýkrát Holden uviedol športovú OPC verziu (VXR v Spojenom kráľovstve), dostupnú len ako hatchback a kombi. Sila motoru Saab V6 Turbo bola zvýšená na 188 kW (255 koní), ako aj maximálna rýchlosť, ktorá je tesne pod 250 km/h. Kombi verzia, v Nemecku nazývaná Caravan, bola uvedená v roku 2003.
Opel Vectra C od 2002
Benzínové motory 
Opel Vectra GTS 
Naftové motory
Opel Vectra C od 2005